Bedretto
Bedretto (lombardisch Büdree) isch e Gmai im Kanton Tessin in dr Schwyz. Si ghert zum Chrais (circolo) Airolo im Bezirk Leventina.

Geografi 
Bedretto lyt weschtli vu Airolo im Bedrettodal. Zue Bedretto ghere d Wyler Ossasco, Villa Bedretto (dt. Romig bzw. Romegg), Bedretto, Ronco Bedretto un All'Acqua. S Rothuus stoht z Villa Bedretto.

Gschicht 
Bedretto isch zum erschte Mol gnännt wore anne 1210 as Bedoledo. Scho in dr eltschte Urkunde wird Bedretto as sälbständigi Gmai gfiert. Anne 1227, wu in dr Dalschaft Leventina d Alpe ufdailt wore sin, het Bedretto e Nochberschaft bildet, aber kai aigeni Alp iberchuu. Im nämlige Johr wird Gmai au as sälbstständigi Pfarrei gnännt.

Verwaltig 
Dr Burgermaischter (Sindaco) vu Bedretto isch dr Diego Orelli.

Bevelkerigsentwicklig 
Quälle: Bundesamt für Statistik 2005
Wel d Lyt friejer scho nit hän chenne läbe vum Buure, hän si mieße saisonal uuswandere go z Italie oder z Frankrych as Maronibroter, Chellner oder Huusdiener z schaffe.

Hite het d Gmai nume no wenig Yywohner, zum greschte Dail Seniore. S Dal isch in dr Wintermonet vimol vu dr Ussewält abgschnitte un bietet kai Arbetsmegligkaite, wäge däm wandere di Junge ab. No dr Volkszellig vu 2000 isch Bedretto d Gmai in dr Schwyz mit em hechschte Aadail an iber 65-jehrige.

Dialekt 
Dr lombardisch Dialäkt vu Bedretto ghert zum Ticinese.

Böuwärch 
 Chilche SS. Martiri Maccabei, Villa (19. Jh.)

Lyt 
 Giovanni Orelli (* 1928 z Bedretto), Schriftsteller

Weblink 

 Offizielli Website vo Betretto
 .

Fueßnote 

Ort (Kanton Tessin)